ভারতের সফলতম ক্যাপ্টেনের তকমা বহুদিনই সৌরভের কাছ থেকে কেড়ে নিয়েছেন এম এস ধোনি। বিদেশে ম্যাচ জেতার ক্ষেত্রে ধোনির আগে সৌরভ গঙ্গোপাধ্যায়ই ছিলেন সবচেয়ে সফল ভারতীয় অধিনায়ক। কিন্তু, এখন সেই তকমা ধোনির দখলে। ধোনি বিদেশের মাটিতে ২৭টি ম্যাচ জিতেছেন। 
কিন্তু, দল পরিচালনার ওভার-অল প্যাকেজে ধোনি সৌরভের থেকে বহু যোজন পিছনে জানেন কি? ক্রিকেট বিশেষজ্ঞদের মতে, একজন অধিনায়ককে যদি একজন প্রকৃত দলনেতার তকমা পেতে হয় তাহলে সেটা সোরভই পাবেন। ধোনি সবসময়েই সৌরভের পিছনে থাকবেন। মাঠের বাইরে অধিনায়কত্বে সৌরভ ধোনিকে বারবার মাত দিয়েছেন। ধোনি মাঠের ভিতরে অধিনায়কত্বে সৌরভের থেকে এগিয়ে থাকলেও একজন অধিনায়কের দূরদৃষ্টির গুণে মহারাজ এগিয়ে আছেন। এক্ষেত্রে ধোনি বহু পিছনে। ক্রিকেটারদের সামলানোর ক্ষেত্রে সৌরভ এখানেও ধোনিকে মাত দিয়েছেন। মিডিয়াকে সামলানোর ক্ষেত্রেও ধোনির থেকে এগিয়ে সৌরভ। তবে, বিসিসিআই-কে সামলানোর ক্ষেত্রে ধোনি যতটা দক্ষতার পরিচয় দিয়েছেন সৌরভ সেখানে অনেকটাই পিছিয়ে ছিলেন। ড্রেসিং রুমে কর্তৃত্বেও ধোনি এগিয়ে আছেন সৌরভের থেকে। ‘ক্যাপ্টেন লাক’-এও ধোনি এগিয়ে। তবে আগ্রাসী মনোভাবে ‘ক্যাপ্টেন কুল’ ধোনির থেকে অনেকটাই এগিয়ে আছেন সৌরভ। লেগ স্পিনারদের ব্যবহারেও সৌরভ মাত দিয়েছেন ধোনিকে। ক্রিকেট বিশেষজ্ঞদের করা এই তূল্য-মূল্য বিচারে ওভার-অল রেটিং-এ সৌরভই শেষপর্যন্ত চওড়া হাসিটা হেসেছেন। আর তাই ভারতী ক্রিকেটের একজন প্রকৃত দলনেতার তকমা এখনও সৌরভের দখলেই।